CELEX: 32020D2232
Language: et
Date: 2020-12-22 00:00:00
Title: Nõukogu otsus (EL) 2020/2232, 22. detsember 2020, Euroopa Liidu nimel võetava seisukoha kohta Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga loodud ühiskomitees seoses vastuvõetava otsusega, millega kehtestatakse nimekiri 25 isikust, kes soovivad ja saavad töötada lepinguga loodud vahekohtu liikmena, ning varunimekiri isikutest, kes soovivad ja saavad töötada lepinguga loodud vahekohtu liidupoolse liikmena

28.12.2020   
               
               
                  ET
               
               
                  Euroopa Liidu Teataja
               
               
                  L 437/182
               
            
         NÕUKOGU OTSUS (EL) 2020/2232,
         22. detsember 2020,
         Euroopa Liidu nimel võetava seisukoha kohta Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepinguga loodud ühiskomitees seoses vastuvõetava otsusega, millega kehtestatakse nimekiri 25 isikust, kes soovivad ja saavad töötada lepinguga loodud vahekohtu liikmena, ning varunimekiri isikutest, kes soovivad ja saavad töötada lepinguga loodud vahekohtu liidupoolse liikmena
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 50 lõiget 2,
         võttes arvesse Euroopa Liidu toimimise lepingut, eriti selle artikli 218 lõiget 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping („väljaastumisleping“) sõlmiti nõukogu 30. jaanuari 2020. aasta otsusega (EL) 2020/135 (1) ning see jõustus 1. veebruaril 2020.
                  
               
                     (2)
                  
                  
                     Vastavalt väljaastumislepingu artikli 171 lõikele 1 koostab väljaastumislepingu artikliga 164 loodud ühiskomitee (edaspidi „ühiskomitee“) hiljemalt väljaastumislepingu alusel kehtestatud üleminekuperioodi lõpuks nimekirja 25 isikust, kes soovivad ja saavad töötada vahekohtu liikmetena. Ühiskomitee tagab, et nimekiri vastab igal ajahetkel kindlaksmääratud nõuetele.
                  
               
                     (3)
                  
                  
                     Vastavalt väljaastumislepingu artikli 171 lõikele 2 kuuluvad nimekirja ainult isikud, kelle sõltumatus on väljaspool kahtlust, kellel on oma riigis kõige kõrgemasse kohtunikuametisse nimetamiseks nõutav kvalifikatsioon või kes on tunnustatud ja pädevad juristid ning kellel on eriteadmised või kogemused liidu õiguse ja rahvusvahelise avaliku õiguse alal. Sellesse nimekirja ei tohi kuuluda isikud, kes on liidu institutsioonide, mõne liikmesriigi valitsuse või Ühendkuningriigi valitsuse liikmed, ametnikud või muud teenistujad.
                  
               
                     (4)
                  
                  
                     Liit ja Ühendkuningriik on ühiselt välja pakkunud viis isikut vahekohtu eesistuja ametikohale ning kumbki kümme isikut vahekohtu liikme ametikohale.
                  
               
                     (5)
                  
                  
                     On asjakohane määrata kindlaks ühiskomitees liidu nimel võetav seisukoht.
                  
               
                     (6)
                  
                  
                     Asjakohane on moodustada ka reserv ekspertidest, kes soovivad ja saavad töötada väljaastumislepinguga ettenähtud vahekohtute liikmena ja kellega võidakse võtta ühendust, kui liidu 25 isikust koosnevat nimekirja on vaja uuendada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel väljaastumislepingu artikli 164 lõikega 1 loodud ühiskomitees seoses 25 isikust koosneva nimekirja kehtestamisega, kes soovivad ja saavad töötada väljaastumislepinguga loodud vahekohtu liikmena,
            
                        a)
                     
                     
                        põhineb käesolevale otsusele lisatud ühiskomitee otsuse eelnõul ning
                     
                  
                        b)
                     
                     
                        ühiskomitee koosoleku protokollile tuleks lisada käesolevale otsusele lisatud märkus, milles on esitatud väljaastumislepinguga ettenähtud vahekohtu eesistujate nimekirja kantud isikute seast eesistujate nimetamise kord.
                     
                  
         
            Artikkel 2
            Varunimekiri isikutest, keda liit võib tulevikus esitada kandmiseks artiklis 1 osutatud 25 isikust koosneva nimekirja vabanenud kohale, on esitatud lisas.
         
         
            Artikkel 3
            Ühiskomitee otsus avaldatakse Euroopa Liidu Teatajas.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 22. detsember 2020
            
               
                  Nõukogu nimel
               
               
                  president
               
               M. ROTH
            
         
         
            (1)  Nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (EMPs kohaldatav tekst) (ELT L 29, 31.1.2020, lk 1).
      
      
         
            
               EELNÕU
            
            SUURBRITANNIA JA PÕHJA-IIRI ÜHENDKUNINGRIIGI EUROOPA LIIDUST JA EUROOPA AATOMIENERGIAÜHENDUSEST VÄLJAASTUMISE LEPINGUGA LOODUD ÜHISKOMITEE OTSUS nr .../2020,
            …,
            millega kehtestatakse nimekiri 25 isikust, kes soovivad ja saavad töötada lepinguga ettenähtud vahekohtu liikmena
            ÜHISKOMITEE,
            võttes arvesse Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingut (1) (edaspidi „väljaastumisleping“), eriti selle artikli 171 lõiget 1,
            ning arvestades järgmist:
            
                        (1)
                     
                     
                        Vastavalt väljaastumislepingu artikli 171 lõikele 1 koostab ühiskomitee hiljemalt väljaastumislepingu alusel ettenähtud üleminekuperioodi lõpuks nimekirja 25 isikust, kes soovivad ja saavad töötada vahekohtu liikmetena.
                     
                  
                        (2)
                     
                     
                        Vastavalt väljaastumislepingu artikli 171 lõikele 2 kuuluvad nimekirja ainult isikud, kelle sõltumatus on väljaspool kahtlust, kellel on oma riigis kõige kõrgemasse kohtunikuametisse nimetamiseks nõutav kvalifikatsioon või kes on tunnustatud ja pädevad juristid ning kellel on eriteadmised või kogemused liidu õiguse ja rahvusvahelise avaliku õiguse alal. Sellesse nimekirja ei tohi kuuluda liidu institutsioonide, ühegi liikmesriigi valitsuse ega Ühendkuningriigi valitsuse liikmed, ametnikud ega muud teenistujad.
                     
                  
                        (3)
                     
                     
                        Kuna liit ja Ühendkuningriik on ühiselt välja pakkunud viis isikut vahekohtu eesistuja ametikohale ning kumbki kümme isikut vahekohtu liikme ametikohale,
                     
                  ON VASTU VÕTNUD KÄESOLEVA OTSUSE:
            
               Artikkel 1
               Nimekiri 25 isikust, kes soovivad ja saavad töötada väljaastumislepinguga ettenähtud vahekohtu liikmena, on esitatud I lisas.
            
            
               Artikkel 2
               Käesolev otsus jõustub 1. jaanuaril 2021.
            
            
               …,
               
                  
                     Ühiskomitee nimel
                  
                  
                     kaaseesistujad
                  
               
            
            
               (1)  ELT L 29, 31.1.2020, lk 7.
         
      
      
         
            I LISA
            
               ühiskomitee otsusele nr …/2020
            
            Väljaastumislepinguga ettenähtud vahekohtu eesistujad
            
                         
                     
                     
                        Corinna WISSELS
                     
                  
                         
                     
                     
                        Angelika Helene Anna NUSSBERGER
                     
                  
                         
                     
                     
                        Jan KLUCKA
                     
                  
                         
                     
                     
                        Sir Daniel BETHLEHEM
                     
                  
                         
                     
                     
                        Gabrielle KAUFMANN-KOHLER
                     
                  Väljaastumislepinguga ettenähtud vahekohtu lihtliikmed
            
                         
                     
                     
                        EL:
                        
                                     
                                 
                                 
                                    Hubert LEGAL
                                 
                              
                                     
                                 
                                 
                                    Helena JÄDERBLOM
                                 
                              
                                     
                                 
                                 
                                    Ursula KRIEBAUM
                                 
                              
                                     
                                 
                                 
                                    Jan WOUTERS
                                 
                              
                                     
                                 
                                 
                                    Christoph Walter HERRMANN
                                 
                              
                                     
                                 
                                 
                                    Javier DIEZ-HOCHLEITNER
                                 
                              
                                     
                                 
                                 
                                    Alice GUIMARAES-PUROKOSKI
                                 
                              
                                     
                                 
                                 
                                    Barry DOHERTY
                                 
                              
                                     
                                 
                                 
                                    Tamara ĆAPETA
                                 
                              
                                     
                                 
                                 
                                    Nico SCHRIJVER
                                 
                              
                  
                         
                     
                     
                        Ühendkuningriik:
                        
                                     
                                 
                                 
                                    Sir Gerald BARLING
                                 
                              
                                     
                                 
                                 
                                    Sir Christopher BELLAMY
                                 
                              
                                     
                                 
                                 
                                    Zachary DOUGLAS
                                 
                              
                                     
                                 
                                 
                                    Sir Patrick ELIAS
                                 
                              
                                     
                                 
                                 
                                    Dame Elizabeth GLOSTER
                                 
                              
                                     
                                 
                                 
                                    Sir Peter GROSS
                                 
                              
                                     
                                 
                                 
                                    Toby LANDAU QC
                                 
                              
                                     
                                 
                                 
                                    Dan SAROOSHI QC
                                 
                              
                                     
                                 
                                 
                                    Jemima STRATFORD QC
                                 
                              
                                     
                                 
                                 
                                    Sir Michael WOOD
                                 
                              
                  VÄLJAASTUMISLEPINGUGA LOODUD ÜHISKOMITEE XX. DETSEMBRI 2020. AASTA KOOSOLEKU PROTOKOLLILE LISATAV MÄRKUSE KAVAND, MILLES ON ESITATUD VÄLJAASTUMISLEPINGUGA ETTENÄHTUD VAHEKOHTU EESISTUJATE NIMEKIRJA KANTUD ISIKUTE SEAST EESISTUJATE NIMETAMISE KORD
            Ühiskomitee võttis täna vastavalt väljaastumislepingu artiklile 171 vastu nimekirja 25 isikust, kes soovivad ja saavad töötada vahekohtu liikmena. Lepinguosalised tuletavad meelde, et viies isik eesistujate nimekirjas valiti 9. detsembril 2020 loosiga mõlema lepinguosalise esindajate juuresolekul.
            Selleks et aja jooksul oleks tagatud tasakaal, tuleks rakendada rotatsiooni, nii et juhul, kui vabaneb selle lepinguosalise esitatud eesistuja ametikoht, kellel on kolm kandidaati viie eesistuja nimekirjas, esitab teine lepinguosaline kolm kandidaati, kelle seast esimene lepinguosaline valib kolme tööpäeva jooksul vabanenud kohale uue eesistuja.
            Kui vabaneb selle lepinguosalise esitatud eesistuja ametikoht, kellel on kaks kandidaati viie eesistuja nimekirjas, siis rotatsiooni ei toimu ja see lepinguosaline esitab kolm kandidaati, kelle seast teine lepinguosaline valib kolme tööpäeva jooksul vabanenud kohale uue eesistuja.
            Seega ei ole eesistujate nimekirjas kunagi vähem kui kaks eesistujat kummaltki lepinguosaliselt.
            Pärast iga eespool nimetatud asendust peaks ühiskomitee muutma 25 isiku nimekirja väljaastumislepingu artikli 171 kohaselt vastu võetud otsusega.
            Ühiskomitee vaatab 25 isikust koosneva nimekirja igal juhul läbi kaks aastat pärast ühiskomitee tänase otsuse jõustumist. Lepinguosalised teevad kõik võimaliku, et esitada läbivaatamise käigus ühine viie eesistujaga nimekiri, nagu on sätestatud väljaastumislepingus. See nimekiri asendaks eelmise nimekirja hiljemalt kuue kuu möödudes läbivaatamise algusest.
            Kui läbivaatamise käigus ei jõuta viienda eesistuja suhtes kokkuleppele, siis lepinguosaline, kellel on sel ajal viie eesistuja nimekirjas kaks kandidaati, esitab kolm kandidaati, kelle seast teine lepinguosaline valib kolme päeva jooksul nimekirja vabale kohale uue eesistuja. Pärast läbivaatamise lõppu peaks ühiskomitee muutma 25 isiku nimekirja väljaastumislepingu artikli 171 kohaselt vastu võetud otsusega.
            Kandidaadid, kelle lepinguosaline esitab käesolevas märkuses kirjeldatud korras teisele lepinguosalisele valiku tegemiseks, peavad vastama väljaastumislepingu artiklis 171 sätestatud kriteeriumidele, ning kui mõnel lepinguosalisel on põhjendatult alust arvata vastupidist, on tal õigus esitada vastuväiteid asjaomase kandidaadi nimekirja kandmisele või ametisse nimetamisele.
         
      
      
         
            LISA
            
               Varunimekiri kandidaatidest, kes soovivad ja saavad tegutseda väljaastumislepinguga loodud vahekohtu liidupoolse liikmena
            
            Myron NICOLATOS
            Ezio PERILLO
            Vilenas VADAPALAS
            Andreas MÜLLER
            Pierre d’ARGENT
            Radostin Georgiev PETROV
            Costas CLERIDES
            Antonin MOKRY
            Carri GINTER
            Nikolaos MARKOPOULOS
            Jukka SNELL
            János MARTONYI
            Alessandra PIETROBON
            Ignas VEGELE
            Anita KOVALEVSKA
            Kaj I. HOBER
            Matej AVBELJ